da eo es da de en da da fr da da da da da da da da en sv de da da da da pt ro da da en da it da fi da da da da da da da da da da da da da da da da da sv da da da da da da da da da da da da da da da da da da de en en es tr da pt da en da it fi da da da da pt da de da nb eo es da de en en en en fr da da da da da da de en da pt de fr nb nb en en da
Bliv frivillig på kvindekrisecenter - Bjæverskovhus
Hjem Krisecentre Bjæverskovhus Kvindekrisecenter Bliv frivillig
Vær med til at gøre en forskel sammen med os.
Som frivillig på Bjæverskovhus hjælper du kriseramte kvinder og deres eventuelle børn til at leve deres liv uden vold.
Vi stiller høje krav til vores frivillige. Arbejdet kræver dit engagement og din tid. Men du kommer til at gøre en forskel for mennesker, der står i en svær situation.
Du får udbygget dit netværk, dine faglige kvalifikationer og du bliver personligt udfordret.
Vi er et hus med mange aktiviteter
Vi har fællesspisning, strikke/hækleklub, gåture, boldspil, mindfulness og meget andet. Vi følger de årlige traditioner såsom jul, påske, halloween osv., men vi ønsker også at skabe vores egne traditioner. Hvis du har nogle gode ideer og kompetencer inden for et område, er det meget velkomment.
Læs mere om dagligdagen og vores aktiviteter
Vi søger både mænd og kvinder, unge som ældre og med alle typer af baggrunde.
Vi er ofte på udkig efter forskellige typer af frivillige
Aktivitets-frivillige der har lyst til at deltage til fejring af traditioner og andre aktiviteter
Weekends-frivillige der kan være sammen med kvinderne og børnene i weekenden
Måltids-frivillige der vil stå for madlavning med børnene om tirsdagen
Kreative frivillige der har særlige kompetencer inden for fx håndarbejde eller der kan give massage (kun for kvinder) og lignende
Grønne frivillige der kan lide at lave projekter i haven såsom at lave bål, urtehave eller bygge bålhus
Skriftlige frivillige der er glade for og dygtige til at søge fondsmidler samt danne en støtteforening
Ad hoc-frivillige der er interesseret i at lave forskellige opgaver, der opstår løbende.
Vi kan tilbyde en arbejdsplads, hvor der er højt til loftet, så længe det giver mening for vores beboere
Som frivillig hos os, har du indflydelse på, hvilke aktiviteter du ønsker at deltage til, om det er traditioner eller aktiviteter du selv skaber
Som frivillig vil du modtage undervisning af vores højtuddannede personale i konflikthåndtering, hvad vold er, hvordan du agerer i huset og du får et indblik i terapiens verden
Der vil være møde for de frivillige hver 2.-3. måned, som ledes af centerchefen, hvor Bjæverskovhus sørger for forplejningen. Her er det muligt at sparre med hinanden, skabe netværk og blive fagligt beriget
Når du har din vagt på Bjæverskovhus, er du sammen med personalet, som du altid kan sparre med
Vores forventninger til dig
Vi har brug for at du er engageret, troværdig og stabil
Det er vigtigt for os, at du er pligtopfyldende og vi kan regne med dig, fordi du vil mangle, hvis du ikke kommer til din vagt
For at undgå for meget uro i huset, skal du kunne tage min. 2 vagter om måneden af 6 timer
For os betyder det meget, at du er selvstændig og kan tage initiativ ud fra husets værdier og regler
Vi forventer også, at du er imødekommende, har empati og situationsfornemmelse for, hvornår du skal være lyttende og hvornår du skal trække dig
Vi forventer samtidig en ren børne– og straffeattest
Telefon: 21 69 30 62
Bjæverskovhus Kvindekrisecenter | Ringstedvej 540 | 4632 Bjæverskov | bjaeverskovhus@forenede-care.dk
Fordi der er forskel
Job hos Forenede Care
39 69 50 50
Mandag til torsdag kl. 8.00 – 16.00